வாள்கொடுத் தானை வழிபட்ட தேவர்கள்ஆள்கொடுத் தெம்போல் அரனை அறிகிலர்ஆள்கொடுத் தின்பங் கொடுத்துக் கோளாகத்தாள்கொடுத் தானடி சாரகி லாரே. ஊழி வலஞ்செய்தங் கோரும் ஒருவற்குவாழி சதுமுகன் வந்து வெளிப்படும்வீழித் தலைநீர் விதித்தது தாவெனஊழிக் கதிரோன் ஒளியைவென் றானே. படைத்தல் ஆதியோ டந்தம் இலாத பராபரம்போதம தாகப் புணரும் பராபரைசோதி யதனிற் பரந்தோன்றத் தோன்றுமாந்தீதில் பரையதன் பால்திகழ் நாதமே. நாதத்தில் விந்துவும் நாதவிந் துக்களில்தீதற் றகம்வந்த சிவன்சத்தி என்னவேபேதித்து ஞானங் கிரியை பிறத்தலால்வாதித்த விச்சையில் வந்தெழும் விந்துவே. இல்லது சத்தி இடந்தனில் உண்டாகிக்கல்லொளி போலக் கலந்துள் ளிருந்திடும்வல்லது ஆக வழிசெய்த அப்பொருள்சொல்லது சொல்லிடில் தூராதி தூரமே. தூரத்திற் சோதி தொடர்ந்தொரு சத்தியாய்ஆர்வத்து நாதம் அணைந்தொரு விந்துவாய்ப்பாரச் சதாசிவம் பார்முதல் ஐந்துக்கும்சார்வத்து சத்திஓர் சாத்துமா னாமே. மானின்கண் வானாகி வாயு வளர்ந்திடும்கானின்கண் நீருங் கலந்து கடினமாய்த்தேனின்கண் ஐந்துஞ் செறிந்தைந்து பூதமாய்ப்பூவின்கண் நின்று பொருந்தும் புவனமே.